Ssebeḥ mi yufrar waggu iccerqed yiṭij di tɣaltin, At zik ad kkren ad heggin iman-nsen ad ɛeddin ad necden tiwizi n yergazen tayeḍ n tlawin, aken ara yali wass ad msawalen-t gar-asent tlawin, ad nejmaɛen-t s lferḥ d ameqqran d zzhu am urar n ṭbel, ad neǧren-t abrid ɣer lexla anda llan-t tzemmrin, maca bab n twizi ad yeglu s imextafen d uqecwal nneɣ acwari, d uḍelaɛ yeččuren d aɛwin, sekssu d yikil d tazert, mi ara yawwḍen ɣer lexla irgazen ad allin ɣef tzemmrin ad cerwen azemmur, ma yella d tilawin di lqaɛ leqḍen-t, mi ara leqḍen-t tlawin xeddmen-t urar tawin-t-d icewwiqen d lemɛani d lemtul n At zik nni sɛedayen-t lwaqt s zzhu d unecraḥ.Γef lqeḍ n uzemmur yenna-d Genevois Henri:‹‹Deg ineggura n lexrif mi ara tekcem neɛma n zzit, irgazen ad cerwen, ma yella d tilawin ad aɛtaden-t lqeḍ n uzemmur» 18